రాజుపాలెం లక్ష్మీపురం

**రాజుపాలెం - లక్ష్మీపురం** ప్రకాశం జిల్లా, చీమకుర్తి మండలంలోని గ్రామం. ఇది మండల కేంద్రమైన చీమకుర్తి నుండి 8 కి. మీ. దూరం లోను, సమీప పట్టణమైన ఒంగోలు నుండి 30 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 879 ఇళ్లతో, 3437 జనాభాతో 925 హెక్టార్లలో విస్తరించి ఉంది. గ్రామంలో మగవారి సంఖ్య 1766, ఆడవారి సంఖ్య 1671. షెడ్యూల్డ్ కులాల సంఖ్య 1366 కాగా షెడ్యూల్డ్ తెగల సంఖ్య 96. గ్రామ జనగణన లొకేషన్ కోడ్ 591085.పిన్ కోడ్: 523226.

## గ్రామం పేరు వెనుక చరిత్ర
పూర్వం ఈ గ్రామం ఉన్న స్థలంలో ఎటువంటి గ్రామం ఉండేది కాదు అంతకు ముందు ఈ గ్రామస్థులు మైలవరం చెరువు దగ్గర నివసిస్తూ ఉండేవారు అగ్ని ప్రమాదం జరగడంతో అక్కడి ప్రజలు ఇప్పుడు ప్రస్తుతం ఉన్న కమ్మంపాడు దగ్గర ఇల్లు నిర్మించుకుని జీవిస్తున్నారు.గ్రామానికి చెందిన రాజు రాజుపాలెం ఉండటం ఆ గ్రామానికి రాజుపాలెం అనే పేరు వచ్చింది అలాగే లక్ష్మీపురంని మొదట లక్ష్మీపురం అని తర్వాత ప్రస్తుతం కమ్మంపాడు లేదా కంభంపాడు అని వ్యవహరిస్తున్నారు
## గ్రామ పంచాయతీ
*ఈ గ్రామ పంచాయతీ రాష్ట్రంలోనే అత్యధిక ఆదాయ వనరులు వచ్చే పంచాయతీల జాబితాలలో ఒకటి.
*ఈ గ్రామ పంచాయతీ పరిధిలోని గ్రామాలు:- రాజుపాలెం, లక్ష్మీపురం (కంభంపాడు లేదా కమ్మంపాడు ), రామతీర్ధం, రామతీర్ధం ఆలయప్రాంతం.
*25 ఏళ్ళక్రితం నిర్మించిన ఈ గ్రామ పంచాయతీ కార్యాలయానికి మొదటిసారి కొత్త హంగులు వచ్చినవి.
*2013 జూలైలో ఈ గ్రామ పంచాయతీకి జరిగిన ఎన్నికలలో, పమిడి వెంకటరావు, సర్పంచిగా, ఏకగ్రీవంగా ఎన్నికైనారు. వీరు తరువాత జిల్లా సర్పంచిల సంఘం అధ్యక్షులుగా ఎన్నికైన్నారు. వీరు రాష్ట్ర సర్పంచుల సంఘం అధ్యక్షులుగా ఎన్నికైనారు.

## దర్శనీయ ప్రదేశాలు/దేవాలయాలు
### శ్రీ మోక్షరామలింగేశ్వరస్వామివారి ఆలయం, రామతీర్ధం
చీమకుర్తి మండలం, ఆర్.ఎల్.పురం గ్రామ పంచాయతీ పరిధిలోని రామతీర్ధం క్షేత్రంలో, దక్షిణకాశీగా పేరుగాంచిన ఈ ఆలయ ప్రాంగణంలో, పునర్నిర్మాణం చేసిన మండపంలో, ఆదిత్యాది నవగ్రహ విగ్రహ ప్రతిష్ఠా కార్యక్రమం, 2015, మార్చి-23, సోమవారం నాడు ప్రాంభించారు. ఈ విగ్రహాల దాతలు, మాజీ ఎం.ఎల్.ఏ. బూచేపల్లి సుబ్బారెడ్డి, వెంకాయమ్మ దంపతులు. 25వ తేదీ బుధవారం నాడు, వేద పండితుల మంత్రోచ్ఛారణల మధ్య, విగ్రహ ప్రతిష్ఠా మహోత్సవం వైభవంగా నిర్వహించారు. మేళతాళాల మధ్య విగ్రహాల ఊరేగింపు ఘనంగా సాగినది. ప్రతిష్ఠా మహొత్సవం అనంతరం, శివపార్వతుల కళ్యాణం వేడుకగా నిర్వహించారు. అనంతరం విచ్చేసిన భక్తులకు ఆలయ ధర్మకర్తలు గూడ రాంమ్మోహన్, గూడ చిదంబర శాస్త్రి పెద్ద యెత్తున అన్నదానం నిర్వహించారు. ఈ కారక్రమానికి వేలాదిగా భక్తులు తరలివచ్చారు. 
### శ్రీ కోదండరామస్వామివారి ఆలయం
శ్రీ కోదండరామస్వామివారి ఆలయం:- రామతీర్ధంలోని శ్రీ మోక్షరామలింగేశ్వరస్వామివారి ఆలయానికి నైఋతిదిశగా రెండున్నర ఎకరాలలో విస్తరించియున్న ఈ ఆలయ జీర్ణోద్ధరణ కొరకు, 2015, డిసెంబరు-14వ తేదీ సోమవారంనాడు శంకుస్థాపన నిర్వహించెదరు.

## గ్రామ విశేషాలు
గెలాక్సీ గ్రానైట్ గనులతో ప్రపంచవ్యాప్త గుర్తింపు పొందిన గ్రామం. గ్రానైట్ సీనరేజ్ రూపంలో ఏటా కోట్ల రూపాయల ఆదాయం వస్తున్న గ్రామం. ఇన్ని వసతులున్నా ఈ మౌలిక వసతులు కరవు. 1990 లో ఈ గ్రామంలో గెలాక్సీ గ్రానైట్ నిక్షేపాలు వెలుగు చూసేవరకూ రాజుపాలెం లక్ష్మీపురం (ఆర్.ఎల్.పురం) గ్రామ ఆదాయం, గుర్తింపు గూడా అంతంతమాత్రమే. గ్రానైట్ పరిశ్రమ వచ్చాక గ్రామ స్వరూపం పూర్తిగా మారిపోయింది. తమ భూములకు విలువ పెరిగి కొందరు ధనవంతులైనారు. గ్రానైట్ క్వారీలకు అనుబంధంగా సమీపంలోనే, పరిశ్రమలు వెలిశాయి. గ్రామ ఆదాయం పెరిగి సుమారు కోటి రూపాయల వరకూ చేరింది. [5]

## గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 2,864. ఇందులో పురుషుల సంఖ్య 1,471, మహిళల సంఖ్య 1,393, గ్రామంలో నివాస గృహాలు 637 ఉన్నాయి.

## విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు నాలుగు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి చీమకుర్తిలో ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల చీమలమర్రిలోను, జూనియర్ కళాశాల, ఇంజనీరింగ్ కళాశాల‌లు చీమకుర్తిలోనూ ఉన్నాయి. సమీప వైద్య కళాశాల గుంటూరులోను, మేనేజిమెంటు కళాశాల, పాలీటెక్నిక్‌లు ఒంగోలులోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం ఒంగోలులోను, దివ్యాంగుల ప్రత్యేక పాఠశాల చీమకుర్తి లోనూ ఉన్నాయి.

## వైద్య సౌకర్యం

### ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.

### ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీలు చదివిన డాక్టర్లు ఇద్దరు ఉన్నారు.

## తాగు నీరు
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.

## పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## సమాచార, రవాణా సౌకర్యాలు
రాజుపాలెం - లక్ష్మీపురంలో పోస్టాఫీసు సౌకర్యం ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉంది. సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.

గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.

జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.

## మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.

## ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## భూమి వినియోగం
రాజుపాలెం - లక్ష్మీపురంలో భూ వినియోగం కింది విధంగా ఉంది:

* వ్యవసాయేతర వినియోగంలో ఉన్న భూమి: 211 హెక్టార్లు
* వ్యవసాయం సాగని, బంజరు భూమి: 87 హెక్టార్లు
* శాశ్వత పచ్చిక ప్రాంతాలు, ఇతర మేత భూమి: 44 హెక్టార్లు
* వ్యవసాయం చేయదగ్గ బంజరు భూమి: 18 హెక్టార్లు
* సాగులో లేని భూముల్లో బీడు భూములు కానివి: 415 హెక్టార్లు
* బంజరు భూమి: 74 హెక్టార్లు
* నికరంగా విత్తిన భూమి: 72 హెక్టార్లు
* నీటి సౌకర్యం లేని భూమి: 559 హెక్టార్లు
* వివిధ వనరుల నుండి సాగునీరు లభిస్తున్న భూమి: 4 హెక్టార్లు

## నీటిపారుదల సౌకర్యాలు
రాజుపాలెం - లక్ష్మీపురంలో వ్యవసాయానికి నీటి సరఫరా కింది వనరుల ద్వారా జరుగుతోంది.

* కాలువలు: 4 హెక్టార్లు

## ఉత్పత్తి
రాజుపాలెం - లక్ష్మీపురంలో ఈ కింది వస్తువులు ఉత్పత్తి అవుతున్నాయి.

### ప్రధాన పంటలు
వరి, పొగాకు,  కంది

## మూలాలు

## వెలుపలి లంకెలు